Szám: 1-5/2014 10 .sz. napirendi pont anyaga

**Előterjesztés**

**Zalaszentgrót Városi Önkormányzat Képviselő-testületének**

**2014. március 27-i rendes ülésére**

**Tárgy:** Zalaszentgrót, Gyár u. 22. előtti közterület térkövezésének engedélyezése

**Tisztelt Képviselő-testület!**

Az AGROFOR ZALA Mezőgazdasági, Kereskedelmi és Szolgáltató Kft. (8790 Zalaszentgrót, Balatoni út Ipartelep 1.) tulajdonosa, Tarsoly Róbert kérelmet nyújtott be az Önkormányzathoz a Zalaszentgrót, Gyár u. 22. szám, 655. hrsz. alatti telephelye előtti közterület térkövezés kialakítása ügyében.

A kérelmező a Zalaszentgrót, Gyár u. 22. szám, 655. hrsz. alatti telephelye északi oldala előtti járda- és árokszakaszt kívánja saját költségen térkő burkolattal ellátni 20 fm hosszúságban a vállalkozás céljainak megfelelőbb és biztonságosabb közlekedés kialakítása érdekében.

A csapadékvíz elvezetését árokgyűrűk elhelyezésével biztosítani kell, melynek költsége szintén a vállalkozást terheli.

A Zalaszentgrót, Gyár u. 22. szám alatti ingatlan előtti 654/3 hrsz.-ú járda és a 654/2 hrsz.-ú út árok része Zalaszentgrót Város Önkormányzatának tulajdonában van, ezért szükséges a Képviselő-testület hozzájárulása a fentiekben említett közterület térkövezéséhez.

Az előterjesztés mellékleteként egy helyszínrajz ábrázolja a térkövezés helyét.

A Gazdasági és Városfejlesztési Bizottság az előterjesztést a 2014. március 20-i ülésén megtárgyalta, a 15/2014. (III. 20.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslathoz járuljon hozzá:

**Határozati javaslat:**

Zalaszentgrót Város Önkormányzatának Képviselő-testülete hozzájárul ahhoz, hogy az AGROFOR ZALA Mezőgazdasági, Kereskedelmi és Szolgáltató Kft. (8790 Zalaszentgrót, Balatoni út Ipartelep 1.) a Zalaszentgrót, Gyár u. 22. szám alatti telephelye előtt a Zalaszentgrót Város Önkormányzatának tulajdonában lévő 654/3 hrsz.-ú járda és a 654/2 hrsz.-ú út árok részét 20 fm hosszban az előterjesztés mellékletében lévő helyszínrajz szerint saját költségén térkő burkolattal lássa el a csapadékvíz elvezetés betongyűrűk elhelyezésével történő biztosításával.

A Képviselő-testület felhatalmazza a polgármestert a tulajdonosi hozzájáruló nyilatkozat aláírására.

A Képviselő-testület felkéri a jegyzőt Tarsoly Róbert kérelmező döntésről való értesítésére.

**Határidő:** kérelmező értesítése – 2014. április 4.

tulajdonosi hozzájáruló nyilatkozat aláírása - 2014. április 30.

**Felelős:** Baracskai József polgármester

Dr. Simon Beáta jegyző

**Zalaszentgrót**, 2014. március 12.

/Baracskai József/

polgármester

A határozati javaslat a törvényességi

előírásnak megfelel

Dr. Simon Beáta

jegyző

1. sz. melléklet

[Ide írhatja be a dokumentumból idézett szöveget vagy egy érdekes kérdés összefoglalását. A szövegdoboz a dokumentum tetszőleges pontján elhelyezhető, és formázását a Szövegdoboz-eszközök lapon adhatja meg.]

